|  |
| --- |
| **Republika e Kosovës****Republika Kosova-Republic of Kosovo****Qeveria –Vlada-Government** ***Ministria e Mbrojtjes*** ***Ministarstvo Odbrane Ministry of Defense***  |
| Njësia për të Drejtat e Njeriut dhe Barazi Gjinore/ Jedinica za Ljudska Prava i Ravnopravnost Polova/Unit for Human Rights and Gender Equality |

|  |  |
| --- | --- |
| **dATË/A:** | **28.12.2020** |
| **REFERENC-Ë:** | **3/4/56/2020** |
| **PËR/ZA/TO:** | **ZNJ. Edi Gusia, Krye shefe Ekzekutive e Agjencisë për Barazi Gjinore / Zyra e Kryeministrit**  |
| **CC:** |  |
| **PËRMES/PREKO/THROUGH:** | **Rozafa Ukimeraj, Sekretare e Përgjithshme në Ministrinë e Mbrojtjes** |
| **NGA/OD/FROM:** | **Halime Morina Lupçi, Shefe e Njësisë për të Drejtat e Njeriut dhe Barazi Gjinore** |
| **TEMA/SUBJEKAT/SUBJECT:** | **Raport vjetor 2020, për ABGJ** |

Të nderuar,

Në vazhdim gjeni raportin vjetor 2020, të Njësisë për të Drejtat e Njeriut dhe Barazi Gjinore në Ministrinë e Mbrojtjes, bazuar në Planin Vjetor të Veprimit.

Raport vjetor nga Njësia për të Drejtat e Njeriut dhe Barazi Gjinore në Ministrinë e Mbrojtjes

Ministria e Mbrojtjes ka krijuar infrastrukturë ligjore e cila garanton mundësi të barabarta për të gjithë pa dallim gjinie dhe etnie, për të vënë në shërbim potencialet e tyre individuale në zhvillimin e MM/ FSK-së, si dhe përfitim të barabartë nga të arriturat e këtij zhvillimi.

Njësia për të Drejtat e Njeriut dhe Barazi Gjinore në Ministrinë e Mbrojtjes, gjatë vitit 2020, ka realizuar Planin e Veprimit, duke zhvilluar një varg aktivitetesh që kishin për qëllim përmbushjen e objektivit të MM, në ofrimin e mundësive të barabarta dhe jo diskriminuese si dhe promovimin dhe respektimin e të drejtave të njeriut dhe barazisë gjinore. Është duke u implementuar Politika për të Drejtat e Njeriut dhe Barazi Gjinore, e cila ofron udhëzime dhe drejtime të nevojshme për mbrojtjen, promovimin e të drejtave të njeriut, barazisë gjinore dhe komuniteteve jo shumice në MM/ FSK në përputhje me konventat ndërkombëtare dhe legjislacionin në fuqi.

Përfaqësimit të gruas në Ministrinë e Mbrojtjes, nga numri i përgjithshëm i të punësuarve në shërbimin civil, 73.17%, janë burra dhe 26.83, gra dhe vajza.

Ministria e Mbrojtjes tani ka njërat nga pozitat në kategorinë e lartë drejtuese grua, Sekretaren e Përgjithshme, si dhe një prej zëvendës ministrave të mbrojtjes grua. Derisa nga numri i përgjithshëm i pozitave udhëheqëse që është 48, dhjetë (10) prej tyre janë gra, 2 prej të cilat udhëheqin Departamente ndërsa, shtatë (7) udhëheqin Njësi, sektorë në kuadër të Ministrisë së Mbrojtjes. Sipas këtyre të dhënave i bie se numri i grave që janë në pozita udhëheqëse në MM është shumë më i vogël në krahasim me numrin e burrave që mbajnë këto pozita.

Ndërsa mbi 10.91% i pjesëtarëve të FSK janë gra dhe vajza kosovare që mbajnë të veshur uniformen e Ushtrisë së Kosovës dhe dua të theksoj se ato janë duke performuar me të njëjtin nivel profesionalizimi, ashtu si edhe burrat. Objektivi ynë është që ky numër të vijë në rritje, duke iu krijuar të gjitha kushtet dhe mundësitë, sigurisht pa dëmtuar standardet e kërkuara për tu bërë pjesë e Ushtrisë.

Tregues i rëndësishëm për përfshirjen e grave në çështjet e sigurisë nuk është thjesht numri i tyre në FSK por edhe cilësia dhe niveli i përfaqësimit të tyre në strukturat e FSK.

Grada më e lartë e gruas në uniformë në FSK është Gjeneral Brigade, e cila udhëheq njërën nga katër komandat e FSK-së, respektivisht është Komandant i Komandës së Doktrinës dhe Stërvitjes. Gjeneral Brigade Irfete Spahiu, e cila është oficerja e parë grua e graduar në këtë rangë nga radhët e Ushtrisë më të Re në Rajonin tonë. Po kështu kemi edhe (4 ) katër femra në gradën e nënkolonelit, (5) pesë majore, 6 kapitene si dhe me pozita në  rangjet dhe gradat e tjera të FSK. Gjithashtu kemi një numër të kënaqshëm në pozita udhëheqëse/komanduese, përfshira pozitat si komandant kompanie, komandant togu, komandant njësie etj.

Edhe për kundër arritjeve të mëdha të grave dhe vajzave në pozita udhëheqëse dhe komanduese krahasuar me numrin e burrave dhe djemve në FSK numri i tyre mbetet e ulët, por ne po punojmë që ky numër të rritet me qëllim që të kemi një përfaqësim sa më të balancuar.

Aktualisht, nga 84 që është numri i përgjithshëm i kadetëve, 11 prej tyre janë vajza duke përfshirë të gjithë kadetët në të gjitha akademitë ushtarake të vendeve partnere me të cilat kemi marrëveshje bashkëpunimi.

Ndërsa, me 4.21 %, përfaqësohen gratë dhe vajzat në kuadër të numrit të përgjithshëm të Komponentit rezervë të FSK.

Me rekomandimin e Njësisë për të Drejta të Njeriut dhe Barazi Gjinore, vazhdon së zbatuari vetëdijesimi për barazi gjinore në programin e Qendrës për Stërvitje Bazike , që ka për qëllim sensibilizimin e pjesëtarëve të FSK për barazinë gjinore dhe eliminimin e diskriminimit gjinor, stereotipeve negative, pabarazinë dhe paragjykimet. Programi i QSB ofron ligjërata për Trajnimin Bazik për Komponentin aktiv dhe rezervë, ndërsa Shkolla e Nën Oficerëve në tri programet zhvillimore për nënoficerët e FSK, realizon 10 orë mësimore për të drejtat e njeriut, barazinë gjinore dhe ngacmimet seksuale.

Sistemi i të dhënave statistikore vazhdon të përditësohet në MM/FSK , me dhënat sipas gjinisë edhe komuniteteve, mirëmbajtja, analizimi, procesimi dhe shfrytëzimi i të dhënave të ndara sipas gjinisë tashmë është detyrim publik për të gjitha institucionet publike të Republikës së Kosovës po ashtu edhe për MM/FSK.

**Bazuar në statistikat aktuale në MM/FSK**

1. **Numri i përgjithshëm i femrave dhe meshkujve në MM (Ushtarak dhe Civil)**
	1. 53 Ushtarak në MM (Tre (3) Femra dhe 50 Meshkuj),
	2. 123 Civil në MM (33 Femra dhe 90 Meshkuj).
2. **Numri dhe përqindja e femrave në MM (civil)**
	1. 33 Femra (civil) janë aktualisht në MM apo 26.83%.
3. **Numri dhe përqindja e meshkujve në MM (civil)**
	1. 90 Meshkuj (civil) janë aktualisht në MM apo 73.17%.
4. **Numri i përgjithshëm i femrave në uniformë në MM / FSK si dhe përqindja**
	1. Aktualisht në MM / FSK në uniformë shërbejnë 298 femra (ushtarake) apo 10.91% nga numri i përgjithshëm.
5. **Numri dhe përqindja e meshkujve në uniformë në MM / FSK**
	1. Aktualisht në MM / FSK në uniformë shërbejnë 2441 meshkuj (ushtarak) apo 89.34% e forcës së përgjithshme.
6. **Numri dhe përqindja e femrave në MM, në pozita udhëheqëse (për Civil)**
	1. Për momentin, 10 femra shërbejnë në pozita udhëheqëse në MM, apo 20.83% nga numri i përgjithshëm i pozitave udhëheqëse në MM.
7. **Numri dhe përqindja e meshkujve në MM, në pozita udhëheqëse (për Civil)**
	1. 38 punonjës civil të gjinisë mashkullore (prej tyre tre (3) janë ushtrues detyre), shërbejnë në pozita udhëheqëse në MM apo 79.17% nga numri i përgjithshëm i pozitave udhëheqëse në MM.
8. **Numri i femrave në FSK, sipas gradave**
	1. Sikurse u cek më lartë, për momentin në MM / FSK shërbejnë 300 femra ushtarake në grada të caktuara si në vijim:
		1. Gjeneral brigade (OF6) – një (1),
		2. Nënkolonel (OF4) – katër (4),
		3. Major (OF3) – pesë (5),
		4. Kapiten (OF2) – gjashtë (6),
		5. Toger (OF1) – tre (3),
		6. Nëntoger (OF1\*) – katër (4),
		7. Rreshter Major (OR9) – një (1),
		8. Rreshter i Parë / Rreshter Master – shtatë (7),
		9. Rreshter i Klasit të Parë – gjashtë (6),
		10. Rreshter Shtabor – tre (3),
		11. Rreshter – 26,
		12. Tetar / Specialist – 102,
		13. Ushtar i Klasit të Parë –27, dhe
		14. Ushtar – 103.

Njësia për të Drejta të Njeriut dhe Barazi Gjinore me qëllim të ngritjes së transparencës, mundësive të barabarta dhe jo diskriminuese gjatë vitit 2020, vazhdon të vëzhgoj procesin e rekrutimit të përzgjedhjes së rekruteve të rinj të FSK-së. Lidhur me këtë proces NJDNJ, pas përfundimit do të raportoj për mbarëvajtjen e procesit me të gjetura dhe rekomandime.

Me qëllim të përmirësimit të vazhdueshëm të përfshirjes së gjinisë femërore dhe progresit të tyre në karrierë NJDNJ, në harmoni me Ligjin për Barazi Gjinore, ka rekomanduar që në kushte të barabarta të kenë përparësi gjinia më pak e përfaqësuar. Këto rekomandime janë përsëritur gjatë pjesëmarrjes në cilësi të vëzhguesit në Borde për Trajnime Bilaterale si dhe në raportet periodike të NJDNJ.

Kemi dhënë kontribut në integrimin e barazisë gjinore në politikat dhe aktet nënligjore të Ministrisë, duke dhënë komente dhe rekomandime.

Ministria e Mbrojtjes ka bërë të dukshme efektet e shpenzimeve publike në barazinë gjinore në buxhetin vjetor 2020. Kjo kontribuon në rritjen e efektivitetit dhe transparencës së menaxhimit të financave publike.

Në kuadër të Bashkëpunimit ndërinstitucional në fushën e të drejtave të njeriut dhe barazi gjinore, kemi vazhduar bashkëpunimin me institucionet e ndryshme në Kosovë si: Institucioni i Avokatit të Popullit, OJQ, ABGJ, ZQM, IKAP, Rrjeti i Grave të Kosovës, QKSGJ, etj. Ndërsa kemi ndjekur seminare, trajnime, konferenca, punëtori, tryeza të ndryshme për promovimin dhe avancimin e çështjeve gjinore dhe të drejtave të njeriut.

* Njësia për të Drejtat e Njeriut  dhe Barazi Gjinore, duke u bazuar në Planin e Veprimit për vitin 2020 dhe Programin e Kosovës për Barazi Gjinore 2020-2024, ka realizuar hulumtimin me temën “ Pozita e Grave dhe Vajzave në Forcën e Sigurisë së Kosovës”. Hulumtimi është realizuar në të gjitha kazermat e FSK-së. Tani jemi duke i përpunuar të dhënat e hulumtimit dhe do të dalim me një raport me të gjetura dhe rekomandime.
* Mbajtja e takimeve në gjitha Njësitë e FSK me gratë dhe vajzat në uniformë gjatë periudhë shtator – tetor 2020..
* Në ambientet e Ministrisë së Mbrojtjes, është shënuar Dita Ndërkombëtare e Gruas 8 Mars, ku me fjalë rasti iu drejtua grave dhe vajzave të MM ushtarak dhe civil Ministri i Mbrojtjes dhe KOMFSK. Po atë ditë një delegacion e femrave ushtarak dhe civil kanë vizituar “Qendrën për Promovimin e të Drejtave të Grave” në Drenas, si dhe kanë vënë lule tek përmendorja e Xhevë Lladrofcit, në kujtim të të gjitha grave dhe vajzave që kanë rënë për lirinë dhe pavarësinë e Kosovës.
* Më 9 mars, nën iniciativën e Kryeministrit të Republikës së Kosovës dhe në organizimin e Agjencisë për Barazi Gjinore, kemi marrë pjesë në shënimin e 8 Marsit, Ditës Ndërkombëtare të Gruas. Shënimi i kësaj dite është bërë përmes Lansimit të Amandamentimit të Kornizës Ligjore për Mbrojtje nga Dhuna në Familje, si dhe Prezantimi i draftit final të Programit të Kosovës për Barazi Gjinore.
* Njësia për të Drejtat e Njeriut dhe Barazi Gjinore në bashkëpunim me Zyrën për Marrëdhënie me Publikun në Ministrinë e Mbrojtjes , ka realizuar “Tv Spotin “ sensibilizues **kundër dhunës në  familje  për Fondacionin Jahjaga.** Në kuadër të këtij mesazhi gjithëpërfshirës, synohet të inkurajojmë qytetarët që të kenë sa më shumë mirëkuptimin ndaj njëri tjetrit pa dallim gjinie.
* Njësia për të Drejtat e Njeriut  dhe Barazi Gjinore, gjatë kësaj periudhe i ka marrë të rifreskuara të dhënat statistikore për: Përfaqësimin e grave dhe vajzave në MM dhe FSK; Përfaqësimin e djemve dhe burrave në MM dhe FSK:

Përfaqësimin e djemve dhe burrave në pozita udhëheqëse; Përfaqësimin e grave dhe vajzave në pozita udhëheqës në MM; Numrin e përgjithshëm të kadetëve të FSK-së, të ndara sipas gjinisë.

* Me datë 22 janar 2020, me kërkesën e këshilltares për barazi gjinore të Komandantit të KFOR, kemi realizuar takim ku është diskutuar për të arriturat dhe sfidat e femrave dhe minoriteteve si dhe nevojën e bashkëpunimit për aktivitetet e parapara me PV për vitin 2020.
* Njësia për të Drejtat e Njeriut dhe Barazi Gjinore me kërkesën e ekspertit për hartimin e Strategjisë së Mbrojtjes në MM, i ka dërguar tabelën e plotësuar lidhur me masat që duhet të ndërmarr Ministria e Mbrojtjes për implementimin e Rezolutës 1325, si dhe Politikën për të Drejta të Njeriut dhe Barazi Gjinore në MM/FSK, së bashku me Planin e Veprimit të punuar nga grupi punues i Ministrisë së Mbrojtjes dhe Programin e Kosovës për Barazi Gjinore 2020-2024 (ZKM/ABGJ), ku kemi qenë pjesë e grupit punues prej nga edhe derivojnë aktivitete të cilat jemi duke i zbatuar.
* Më datë 27 janar 2020, me kërkesën e ekspertit për hartimin e Strategjisë së Mbrojtjes në MM, kemi realizuar një takim ku është diskutuar për perspektiven gjinore në FSK si dhe implementimi i Rezolutës 1325 e Këshillit të Sigurimit të OKB.
* Me rastin e 20 vjetorit të miratimit të Rezolutës 1325 të Këshillit të Sigurimit të Kombeve të Bashkuara mbi “Gratë Paqja dhe Siguria” si dhe 25 vjetorin e miratimit të Platformës së Pekinit, Shefja e Njësisë për të Drejta të Njeriut dhe Barazi Gjinore znj. Halime Morina-Lupçi dhe Drejtoresha e Departamentit Ligjor znj. Krenare Sogojeva Dërmaku, kanë marrë pjesë në Konferencës e organizuar nga Ministria e Mbrojtjes e Republikës së Sllovenisë. Konferenca u realizua përmes video-konferencës.
* Që nga viti 2005, Rrjeti i Grave të Kosovës (RrGK) ka monitoruar statusin e zbatimit të Rezolutës së Këshillit të Sigurimit të Kombeve të Bashkuara UNSCR 1325 (2000) mbi Gratë, Paqen dhe Sigurinë në Kosovë.

Në vitin 2011, RrGK ka publikuar librin [“Fakte dhe Fabula”](https://womensnetwork.org/wp-content/uploads/2018/10/20130204170318465-1.pdf?fbclid=IwAR3O9h2CpbjeI6VHnDYouUPG-Gd5MjkmlT5kVBM1iYR9lbysx8d0lFYXk1Q), një përmbledhje storiesh dhe të dhënash për të identifikuar nivelin e zbatimit të Rezolutës 1325 në Kosovë. Duke parë suksesin dhe mesazhin që ky libër ka arritur të përçojë tek një audiencë mjaft e gjerë, RrGK ka vendosur që këtë vit, i cili shënon 20 vjetorin e Rezolutës 1325, të publikojë botimin e dytë të “Fakte dhe Fabula”.  Pjesë e hulumtimit lidhur me zbatim të Rezolutës së Këshillit të Sigurimit të Kombeve të Bashkuara UNSCR 1325 (2000) mbi Gratë, Paqen dhe Sigurinë në Kosovë ishte edhe Ministria e Mbrojtjes dhe Forca e Sigurisë së Kosovës. Intervista është zhvilluar nga Halime Morina – Lupçi Shefe e Njësisë për të Drejtat e Njeriut dhe Barazi Gjinore në MM.

* Informimi i stafit të Ministrisë së Mbrojtjes dhe FSK, me Platformën për të Drejtat e Njeriut, që ka për qëllim promovimin e zbatimit e drejtave dhe lirive themelore të njeriut, siç garantohen me Kushtetutën e Republikës së Kosovës, aktet ndërkombëtare për të drejtat e njeriut dhe me ligjet e zbatuara në Kosovë. Po ashtu Vegza (Linku) i Platformës tanimë është në web faqen e MM në gjuhën Shqipe, Angleze dhe Serbe.
* Njësia për të Drejtat e Njeriut dhe Barazi Gjinore në Ministrinë e Mbrojtjes,  i është bashkuar fushatës „16 Ditët e Aktivizimit Kundër Dhunës me Bazë Gjinore“. e cila ka filluar më 25 nëntor , Ditën Ndërkombëtare për Eliminimin e Dhunës ndaj Grave dhe ka përfunduar  më 10 dhjetor 2020, Ditën Ndërkombëtare të të Drejtave të Njeriut. Për t’i shënuar këto data të rëndësishme janë zhvilluar këto aktivitete:
* Vendosja e Kordeles së bardhë në Web faqen e Ministrisë së Mbrojtjes;
* Koordinim  në mes të Qendrës Mjekësore të FSK-së dhe Agjencisë për Barazi Gjinore,   në  bërjen e testeve serologjikë për stafin e ABGJ. Aktivitet ky i cili po shënohet në kuadër të fushatës 16 ditët e aktivizimit kundër dhunës ndaj Gruas dhe me qëllim të ruajtjes së shëndetit në këtë kohë pandemie.
* Bazuar në marrëveshjen e bashkëpunimit në mes të Qendrës Mjekësorë të FSK dhe SHSKSUK, ka filluar me shërbimin gjinekologjik për pjesëtaret dhe shërbyeset civile të FSK dhe MM – së.
* Shërbimi gjinekologjik realizohet 2 herë në muaj, nga mjeke specialiste të klinikës së gjinekologjisë ndërsa, varësisht nga nevojat apo kërkesat mundësia e përkrahjes mund të rritet për më shumë ditë në muaj.
* Njësia për të Drejtat e Njeriut  dhe Barazi Gjinore, gjatë kësaj periudhe iu ka drejtuar vendimmarrësve të MM/FSK me shkresë lidhur me situatën e shkaktuar nga Covid-19, NJDNJ, ka rekomanduar  që të veprohet në përputhje me situatën e krijuar dhe në përputhje me rekomandimet e IKSHPK sepse mbrojtja cilësore shëndetësore, për të gjithë qytetarët është e drejtë e njeriut dhe si e tillë duhet të respektohet nga të gjithë.

Me respekt,